open-index/open-wikipedia-markdown huggingface dataset:
גאורג אלברט, נסיך שוורצבורג-רודולשטאדט

**גאורג אלברט, נסיך שוורצבורג-רודולשטאדט** (בגרמנית: **Georg Albert von Schwarzburg-Rudolstadt**; 23 בנובמבר 1838 – 19 בינואר 1890) היה הנסיך הריבוני הלפני אחרון של שוורצבורג-רודולשטאדט.

## ביוגרפיה
גאורג אלברט נולד ב-23 בנובמבר 1838 ברודולשטאדט, לאלברט, נסיך שוורצבורג-רודולשטאדט ואוגוסטה, נסיכת זולמס-בראונפלס, בתם של פרידריך וילהלם, נסיך זולמס-בראונפלס ופרדריקה ממקלנבורג-שטרליץ, בתו של קרל השני, הדוכס הגדול של מקלנבורג-שטרליץ.

לאחר מותו של דודו פרידריך גינתר ב-28 ביוני 1867, עלה אביו אלברט לשלטון ובכך הפך גאורג ליורש העצר. אביו מת ב-26 בנובמבר 1869, שנתיים לאחר עלייתו לכס המלכות, וגאורג הפך לנסיך הריבוני החדש.

במהלך שלטונו, הקונפדרציה הצפון-גרמנית פורקה בעקבות ניצחון ממלכת פרוסיה בגיבוי מדינות הקונפדרציה במלחמת צרפת–פרוסיה על האימפריה הצרפתית השנייה. כתוצאה מכך, ב-18 בינואר 1871, מלך פרוסיה הוכרז כקיסר גרמניה ולכן הנסיך גאורג לא שלט עוד על מדינה עצמאית שכן שוורצבורג-רודולשטאדט הפכה למדינה בתוך הקיסרות הגרמנית ולכן הנסיך גאורג היה כפוף לקיסר גרמניה.

## חיים אישיים
הנסיך גאורג היה מאורס למריה, דוכסית מקלנבורג-שוורין, בת דודתו השנייה, אולם היא ביטלה את האירוסין כדי להינשא לולדימיר אלכסנדרוביץ', הנסיך הגדול של רוסיה. לאחר מכן, הוא מעולם לא התחתן ובעקבות מותו ברודולשטאדט ירש אותו כנסיך בן דודו הראשון, גינתר ויקטור. הוא מת ב-19 בינואר 1890 ונקבר ב-Stadtkirche ברודולשטאדט.

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:ילידי 1838
קטגוריה:נפטרים ב-1890
חאודה (הולנד)

**חאודה** (לעיתים נקראת **גאודה**; בהולנדית: **Gouda**) היא עיר במרכז הולנד, כ-15 ק״מ מצפון־מזרח לרוטרדם. בחאודה מתגוררים 75,000 תושבים והיא מפורסמת בשל גבינת הגאודה שלה, השטרופוואפל, המקטרות, ובית העירייה שנבנה במאה ה-15. שלל הכנסיות ההיסטוריות והמבנים בה הופכים אותה ליעד פופולרי ומתויר מאוד לטיולי יום.

בימי הביניים התיישבו משפחת ואן דר חאודה בשטחי העיר, ובנו טירה מבוצרת. האזור, שבמקור היה מלא בביצות, התפתח במהלך מאתיים השנים האלו. עד 1225, תעלת מים הייתה מקושרת לחואה ומהר מאוד הפכה לנמל לתושבי העיר. לעיר הוענקו "זכויות עיר" בשנת 1272.

## גלריה

קובץ:Gouda vanuit de lucht.jpg|מרכז חאודה וכנסייתה מלמעלה
קובץ:Beleef Gouda op grote hoogte, Gouda (2022) 45.jpg|רחוב בחאודה (2022)
קובץ:Gouda haven.jpg|גראחת  בחאודה


## קישורים חיצוניים

* 
* 

קטגוריה:הולנד: ערים
קטגוריה:יישובים שהוקמו במאה ה-13
רודולשטאדט

**רודולשטאדט** (בגרמנית: **Rudolstadt**) היא עיירה במדינה הפדרלית הגרמנית תורינגיה, הגובלת עם יער תורינגיה בדרום־מערב, וינה וויימאר בצפון. בעבר הייתה העיירה עיר הבירה של שוורצבורג-רודולשטאדט. העיירה בנויה לאורך נהר הזאלה בתוך עמק רחב מוקף ביערות. רודולשטאדט נוסדה בשנת 776 ויש לה חוק עירוני מאז 1326. נקודת הציון של העיירה היא טירת היידקסבורג אשר ניצבת על גבעה מעל העיר העתיקה. עיריית רמדה-טייכל לשעבר מוזגה לתוך רודולשטאדט בינואר 2019.

רודולשטאדט הייתה ידועה בעבר בזכות אבני העוגן של חברת הצעצועים ריכטר ומפעלי הפורצלן, החל מהקמת ייצור הפורצלן של Volkstedt בשנת 1762.

## היסטוריה
### היסטוריה מוקדמת
קיימות עדויות ארכאולוגיות למבצר גבעה על הווינברג באוברפריליפ מתקופת התרבות המאוחרת של אורנפילד ותקופת הברזל המוקדמת.  התיישבות קלטית באה בעקבות ההתיישבות הגרמנית וההשתייכות לדוכסות תורינגיה. מהמאה ה-6 ואילך, תיעוד ארכאולוגי מצביע על התיישבות סלאבית באזור.

האזכור המתועד הראשון של שם המקום היה בשנת 776 בשם *Rudolfestat* (התיישבות של רודולף) כמתנה מקרל הגדול למנזר הרספלד 

### אוכלוסייה היסטורית
ממוזער|400x400 פיקסלים| גרף האוכלוסייה של רודולשטאדט מ-1834 עד 2016
מספר תושבים (מ-1960 נכון ל-31 בדצמבר, אלא אם צוין אחרת):

## תרבות
רודולשטאדט מארחת את פסטיבל הפולק, השורשים ומוזיקת העולם הגדול ביותר בגרמניה, TFF Rudolstadt (Tanz&FolkFest), המתקיים מדי שנה בסוף השבוע המלא הראשון של יולי. 

רודולשטאדט מקיימת קשרי ערים תאומות עם לטרקני, מחוז דניגול, אירלנד.

מאז 2012 מארחת רודולשטאדט את מרוץ Gettough, מרוץ המכשולים הקשה ביותר באירופה.

## כלכלה
המטה של קבוצת EPC, חברת הנדסה ובנייה עולמית, נמצא ברודולשטאדט.
קובץ:Richtersche Villa.jpg|"וילה ריכטרש" (אחוזת ריכטרס).
קובץ:Rathaus Rudolstadt.jpg|בית העירייה של רודולשטאדט
קובץ:Bobo 2006.jpg|בובו 2006
קובץ:CFK Schwarza VEB Logo.svg|התעשייה הכימית של מזרח גרמניה


## קישורים חיצוניים

* 

## ביאורים

## הערות שוליים

קטגוריה:תורינגיה: ערים
קטגוריה:אירופה: ערי בירה לשעבר
גביע דייוויס 2022

**[[גביע דייוויס]] 2022** היא התחרות ה-110 במניין מאז ייסוד התחרות.

התחרות אורגנה על ידי הפדרציה הבין-לאומית לטניס. לתחרות נרשמו מעל ל-100 נבחרות. התחרות נערכה בחסות חברת Rakuten. 

מנצחת התחרות נקבעה במשחקי הגמר בהם השתתפו 16 נבחרות. מחזיקת הגביע נבחרת גביע דייוויס של רוסיה הושהתה מהשתתפות בתחרות בגלל פלישת רוסיה לאוקראינה. למשחקי הגמר העפילו 2 משתתפי חצי הגמר של השנה הקודמת, 2 קבוצות שקיבלו הזמנה מיוחדת, 12 מנצחי של השלב המוקדם שנערך במרץ 2022. 

בית עולמי-1 כלל 24 קבוצות (11 מפסידות של השלב המוקדם, 12 מנצחות של פלייאוף בית עולמי-1 והקבוצה בעלת הדירוג הגבוה מקבוצות פלייאוף שלא העפילו). משחקי בית עולמי-1 נערכו בספטמבר 2022. 

בית עולמי-2 כלל 24 נבחרות (10 קבוצות מפסידות של פלייאוף בית עולמי-1, 12 מנצחות של פלייאוף בית הולמי-2, ו-2 קבוצות בעלות הדירוג הגבוה מקבוצות פלייאוף שלא העפילו. המפגשים נערכו במהלך ספטמבר 2022. 12 קבוצות החזקות קודמו לפלייאוף לעלייה לבית עולמי-1 עונת 2023. 12 נבחרות החלשות ישחקו בפלייאוף הישרדות בבית עולמי-2.

יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים  קיבלו זכות להתמודד נגד 8 קבוצות של הבית העליון על העלייה לבית עולמי-2.

כל המשחקים נערכו במתכונת של 2 משחקי יחידים ומשחק זוגות.

נבחרת רוסיה שניצחה בגביע דייוויס 2020-21 כאמור לא השתתפה בתחרות. בתחרות ניצחה נבחרת קנדה, בפעם הראשונה בתולדותיה.

## שלבים מוקדמים
העונה החלה במרץ 2022 כאשר התקיימו משחקי הישרדות של בית עולמי-1 ושל בית עולמי-2. מ-15 בספטמבר עד ל-18 בספטמבר התקיימו משחקי בית עולמי-1. במשחקים אלו נקבעו 12 עולות למשחקים מוקדמים של שלב הגמר. הם הצטרפו ל-11 נבחרות שהפסידו בשלב המוקדם של משחקי הגמר בעונת 2020/2021 ולקבוצה בעלת דירוג הכי גבוה במשחקי פלייאוף בית עולמי-1.

## קבוצות שהעפילו למשחקי הגמר
2 קבוצות העפילו ללא משחקים מוקדמים: , .

בעקבות הסבב המוקדם 12 נבחרות העפילו למשחקי הגמר: , , , ,, , , ,, , , 

שתי נבחרות נוספות קיבלו כרטיס חופשי ("ויילד קארד") על פי בחירת המארגנים: , .

## משחקי הגמר
כל המשחקים נערכו במשטח קשה בבולוניה, ולנסיה המבורג וגלאזגו.
### שלב הבתים
16 קבוצות חולקו ל-4 בתים מהם העפילו לשלב האחרון 8 נבחרות.

### שלבי נוקאאוט
המשחקים נערכו במאלגה, ספרד.

## משחק הגמר

## ישראל בגביע דייוויס
את העונה הנבחנת החלה עם משחק השרדות.

בעקבות הניצחון זה הנבחרת נותרה בבית עולמי-1 ונפגשה עם נבחרת צ'כיה.

בעקבות ההפסד, נבחרת ישראל תתחיל את עונת 2023 במשחק הישרדות.

## קישורים חיצוניים
* 

* אתר התחרות

קטגוריה:תחרויות טניס ב-2022
2022
2022
2022
אלימאר השני, רוזן אולדנבורג

**אלימאר השני, רוזן אולדנבורג** (גם אגילמר) היה רוזן אולדנבורג מ-1108 עד 1142.

## ביוגרפיה
אלימאר מופיע בשטר ביסוס למנזר איבורג ליד אוסנבריק משנת 1108. הוא היה בנם של אלימאר הראשון, רוזן אולדנבורג ואשתו ריכנצה, בתה של אידה פון אלסדורף. בשנת 1108 מת אביו, ואלימאר ירש את נחלותיו. בשנת 1141, הכרוניקה המלכותית של קלן דיווחה על סכסוך גדול בין אלימאר והרוזנים אקברט פון טקלנבורג ואוטו פון רוונסברג. לכאורה, אלימאר השני הפסיד בקרב הנשק הראשון, רק כדי ללכוד את יריביו. נראה כי תביעות הירושה של איליקה למורשת וידוקינד בצפון אוסנבריק היו שנויה במחלוקת. הריב כנראה לא היה חיובי עבור אלימאר השני כפי שנטען בכרוניקה. ככל הנראה זה הסתיים בנישואים בין בתו של אלימאר, איליקה, להיינריך פון טקלנבורג. איליקה קיבלה נדוניה ענקית מהנכס שבמחלוקת.

## משפחתו
אלימאר נשא לאישה לפני 1102 את איליקה פון ורל-ריטברג, בתו של היינריך, רוזן ריטברג, ממנה נולדו לו חמישה ילדים:
* היינריך הראשון, רוזן אולדנבורג
* ביאטריקס מאולדנבורג, התחתנה עם לורד פרידריך מאמפפורט
* כריסטיאן הראשון, רוזן אולדנבורג
* איליקה מאולדנבורג התחתנה עם היינריך הראשון, רוזן טקלנבורג
* אוטו פון אולדנבורג

קטגוריה:נפטרים ב-1142
עלינא אשבל

**עלינא אשבל** (נולדה ב-1948) היא בובנאית ובמאית תיאטרון ישראלית, ממייסדי תיאטרון הקרון.

## ביוגרפיה
אשבל, בוגרת החוג לתולדות האמנות באוניברסיטה העברית, הקימה ב-1978 עם סמדר תירוש ורחל ברקמן את תיאטרון בו-בדים וההצגה "משפכים".

ב-1981 חברה למייקל שוסטר, הדס עפרת ומריו קוטליאר בהקמת תיאטרון הקרון, והייתה ממעצבי התיאטרון בעשור הראשון לקיומו. בין היתר סייעה בהפקת פסטיבל תיאטרון הבובות הבינלאומי הראשון בירושלים בשנת 1984.

לימדה ומלמדת חוגים, קורסים והשתלמויות במוסדות שונים ברחבי הארץ, ביניהם מוזיאון ישראל, מוזיאון תל אביב, בית הספר לתיאטרון חזותי, סמינר הקיבוצים ובית 9.

ב-1994 נבחרה אשבל להחליף את הדס עפרת בתפקיד יו"ר אונימ"ה-ישראל. היא שימשה בתפקיד במשך 5 שנים ובשנת 1999 החליף אותה אילן סביר.

בשנת 2000 השיקה את מיזם "מטריית החלומות" עם עדנה פינצ'ובר מנהלת בית הספר לילדים מאושפזים בבית החולים הדסה עין כרם, במסגרתו היא יוצרת הצגות אינטימיות לילדים המאושפזים בבית החולים. כל יצירה מיועדת לילד אחד בלבד, ומשלבת בין אמנות תיאטרון הבובות וצרכי הילדים המאושפזים. ב־2012 התרחב המזים גם לבית החולים שערי צדק ומאז לוקחים בו חלק כל בתי החולים הגדולים בישראל.

## הצגות שיצרה
* **קשרים, סיפור מצמר** - תיאטרון בובות המשולב עם אומנות הטקסטיל (מוזיאון ישראל, 1981)
* **נדודים** - סיפור והדגמות של 4 מסורות של תיאטרוני בובות נודדים (מוזיאון ישראל, 1982)
* **הרפתקה בירושלים** (מוזיאון תל אביב, 1983)
* **בילים... פילים** - על יחסים בין פיל ופילה, ביל ובלהה (תיאטרון הקרון, 1986-1993)
* **משחקי מלחמה** - 13 תמונות מלחמה בעולם עשוי פח (בית הספר לתיאטרון חזותי, 1988-1990)
* **הזמיר** - עיבוד לתיאטרון בובות לאגדת זמירו של קיסר סין (תיאטרון הקרון, 1992-2021)
* **ילדה בתוך עציץ** - מופע על פי שירי שלומית כהן-אסיף (הקרון, 1999-2015)
* **המלך שלמה והדוכיפת** (הקרון, 2001)
* **קו, נקודה!** (2011)
* **הקרקס של לולו** - רצף קטעים לולייניים בביצוע בובות (הקרון, 2014)
* **גברת כלום** - עיבוד חדשני של רינת שטרנברג לאגדת הדייג ודג הזהב (הקרון, 2014)
* **מעבר לים** - מופע לילדים המבוסס על שירי ביאליק (הקרון, 2019)
* **אדונית התבלינים** - במסגרת פסטיבל הקרון הבינלאומי ה-31, 2022

## חיים אישיים
אשבל מתגוררת בשכונת בקעה בירושלים. מתרגלת טאי צ'י וצ'י קונג ומוסמכת להוראת צ'י קונג בשיטת שנג ז'ן גונג.

## הערות שוליים

קטגוריה:מחזאיות ישראליות
קטגוריה:מחזאים ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בובנאיות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1948
קטגוריה:ישראלים שנולדו ב-1948
אלברט, נסיך שוורצבורג-רודולשטאדט

**אלברט, נסיך שוורצבורג-רודולשטדט** (בגרמנית: **Albert von Schwarzburg-Rudolstadt**; 30 באפריל 1798 – 26 בנובמבר 1869) היה נסיך ריבוני של שוורצבורג-רודולשטאדט.

## ביוגרפיה
אלברט נולד ב-30 באפריל 1798 ברודולשטאדט, והיה בנם השני של לודוויג פרידריך השני, נסיך שוורצבורג-רודולשטאדט וקרולינה, נסיכת הסן-הומבורג. אביו נפטר ב-28 באפריל 1807, ואחיו פרידריך גינתר ירש אותו כנסיך ריבוני כאשר אלברט הפך ליורש העצר. אמו שימשה כעוצרת עבור אחיו של אלברט, פרידריך גינתר עד שהגיע לבגרות ב-1814. כלויטננט פרוסי, אלברט בן ה-16 השתתף בשנים 1814 ו-1815 כקצין במטה של לודוויג וילהלם, רוזן הסן-הומבורג, דודו, במערכה הפרוסית נגד נפוליאון בונפרטה. הוא שירת בצבא הפרוסי, וב-1827 התחתן עם אוגוסטה, נסיכת זולמס-בראונפלס, אחייניתו של המלך הפרוסי.

לאחר מותו של אחיו פרידריך גינתר ב-28 ביוני 1867, אלברט ירש את אחיו כנסיך מכהן במקום אחיינו זיצו, נסיך לויטנברג, שנולד כתוצאה מנישואים מורגנטיים. שלטונו הקצר בן השנתיים הגיע לסיומו בעקבות מותו ברודולשטדט ב-26 בנובמבר 1869, ובנו גאורג אלברט, נסיך שוורצבורג-רודולשטאדט עלה לשלטון במקומו.

## משפחתו
ב-26 ביולי 1827, הנסיך אלברט התחתן עם אוגוסטה, נסיכת זולמס-בראונפלס, בתם של פרדריקה ממקלנבורג-שטרליץ ופרידריך וילהלם, נסיך זולמס-בראונפלס ואחייניתו של פרידריך וילהלם השלישי, מלך פרוסיה. נולדו להם ארבעה ילדים:
* הנסיך קרל גינתר (1828)
* הנסיכה אליזבת (1833–1896), התחתנה עם לאופולד השלישי, נסיך ליפה
* הנסיך גאורג (1838–1890)
* הנסיך ארנסט היינריך (1848)

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:ילידי 1798
קטגוריה:נפטרים ב-1869
אוסטריה באירוויזיון 1971

**[[אוסטריה באירוויזיון|אוסטריה]] השתתפה ב[[אירוויזיון 1971]]** עם השיר "Musik" ("מוזיקה"), שבוצע על ידי הזמרת האוסטרית מריאן מנדט. זו הייתה השתתפותה ה-13 של המדינה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את מנדט לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1971 לאור, "Musik", שנכתב על ידי ריצ'רד שונהרז ומנואל ריגוני.

## באירוויזיון
ב-3 באפריל 1971 בוצע השיר על ידי מנדט באירוויזיון. היא שובצה ראשונה בסדר ההופעות, לפני מלטה עם "Marija L-Maltija". בסופה של התחרות היא דורגה במקום ה-16 עם 66 נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:מדינות באירוויזיון 1971
קטגוריה:אוסטריה באירוויזיון
ביקה

**ביקה** (בפורטוגזית: **Bica**) הוא משקה חם הנפוץ בפורטוגל ומשמש כביטוי מקביל למילה קפה.

המשקה דומה במרכיביו לאספרסו, ונוצר מחליטה באמצעות הזרמת כמות קטנה של מים על סף רתיחה ובלחץ גבוה דרך פולי קפה קלויים, טחונים ודחוסים.

ניתן לשתות את המשקה בכל שעות היממה ולהגישו בספל קפה בתוספת סוכר.

## היסטוריה
קפה הביקה הופיע לראשונה בפורטוגל בשנת 1905, בעיר ליסבון, בבית קפה בשם הברזיליירה (A Brasileira) שהוקם על ידי אדריאנו טלס (Adriano Telles) במטרה למכור קפה ברזילאי אמיתי.

על מנת לקדם את המותג, הציע טלס ללקוחותיו שקנו קפה טחון לקבל כוס קפה בחינם.

ישנה אמונה רווחת בקרב מקומיים המאמינים שהמילה ביקה (Bica) נגזרת מהמשפט שתה את זה עם סוכר (**B**eba **I**sso **C**om **A**çúcar).

## קישורים חיצוניים

* מתכון להכנת ביקה, באתר Portugueserecipes

## הערות שוליים

קטגוריה:המטבח הפורטוגזי
קטגוריה:קפה
גיבתון צווארון

[ממוזער| [ביצה|ביצים של גיבתון צווארון, אוסף מוזיאון טולוז]]
**גיבתון צווארון** (שם מדעי: *Emberiza aureola*) הוא מין של ציפור שיר ממשפחת הגיבתוניים, המצוי ברחבי דרום־מזרח אסיה והמזרח הפלארקטי. שם הסוג *Emberiza* הוא מ-*Embritz*, גיבתון בגרמנית עתיקה. שם המין הספציפי *aureola* הוא מלטינית ומשמעותו "זהוב".

בישראל הוא מזדמן נדיר מאוד, בעיקר בין ספטמבר לנובמבר. 12 תצפיות תועדו עד עתה, האחרונה מביניהן באוגוסט 2007 בעמק החולה.

עד שנת 2004, האיגוד הבינלאומי לשימור הטבע דירג את מצב השימור של גיבתון הצווארון ללא חשש, אך מאז 2004, הוא הידרדר בהדרגה עד למעמד של מין בסכנת הכחדה חמורה עקב ירידה מהירה בגודל האוכלוסייה. ירידה זו מיוחסת לצייד הנרחב של המין בסין, דרכה עוברים רוב הפרטים במהלך הנדידה.

## תיאור
גיבתון צווארון הוא ציפור שיר קטנה, אורכו בין 14 ל-16 ס"מ ומשקלו בין 17 ל-26 גרם. יחסית לגיבתון הוא נחשב גדול וחסון.

לזכר בלבוש חיזור יש חלקים תחתונים בגוון צהוב בהיר עם פסי צד שחורים, חלקים עליונים חומים, פנים וגרון שחורים ומקור ורדרד. לנקבה גב אפור-חום מפוספס בכבדות, וחלקים תחתונים צהובים פחות בהשוואה לזכר. יש לה פנים לבנבנות עם כיפה כהה, פסי עין ולחיים. הצעיר דומה לה, אך אצלו הצבע הכללי של החלקים התחתונים והפנים הוא צהוב-בז'.

## תפוצה ובית גידול
תת-המין *Schoeniclus aureolus aureolus* מקנן בטייגות של פינלנד ועד לים ברינג ונודד לאזור הודו-סין*.* תת-המין *Schoeniclus aureolus ornatus* מקנן מנהר אמור ועד למנצ'וריה, צפון קוריאה, קמצ'טקה ואיי קוריל. הוא נודד, חורף בדרום מזרח אסיה, הודו ודרום סין. זהו מזדמן נדיר אך קבוע למערב אירופה. ישנם גם כ-4 תצפיות מהאיים האלאוטיים של אלסקה ותצפית בודדת ב-2017 מלברדור, קנדה. המין חורף בלהקות גדולות בשטחים מעובדים, בשדות אורז ובשטחי עשב, ומעדיף ללון בשדות אורז.

## קינון
גיבתון צווארון מקנן בשטחים פתוחים המורכבים משדות אורז יבשים לחיפוש מזון וחישות קנים בקרבת מקור מים למנוחה. הוא מטיל ארבע עד שש ביצים בקן על הקרקע. מזונו מורכב בעיקר מזרעים, אולם את הצעירים הוא מאכיל בחרקים.

## שימור
מספריו ירדו באופן חד מאז תחילת שנות ה-2000, והמין נחשב כיום בסכנת הכחדה חמורה. הירידה במספרים של גיבתון הצווארון עשויה להיגרם מלכידה משמעותית במהלך הנדידה ובמיוחד באתרי חורף. ציפורים מוברחות ואז נתפסות ברשתות ערפל, כדי להימכר לצריכה כ"דרורים" או "ציפורי אורז". למרות שהפעולות האלו הוגבלו לאזור קטן בדרום סין, הוא הפך לנפוץ יותר ופופולרי יותר ככלי להגדלת העושר, וציידים נוסעים כעת למרחקים ארוכים כדי למצוא מספיק ציפורים. שינויים בשיטות ההשקיה של שדות אורז הפחיתו את האיכות והכמות של בתי הגידול החורפיים, לרבות אובדן כיסי מים, ואובדן חישות קנים שהפחית את אתרי הלינה הזמינים.

## גלריה

קובץ:Sẻ_đồng_ngực_vàng.jpg| גיבתון צווארון נקבה
קובץ:Wiki-simaaoji1.jpg| זכר בשירה
קובץ:П. Борисов. Золотистый подорожник.jpg| איור של זכר עם קן וביצים


## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1773
קטגוריה:גיבתוניים
קטגוריה:ארץ ישראל: גיבתוניים
קטגוריה:רוסיה: עופות
קטגוריה:סין: עופות
קטגוריה:תאילנד: עופות
קטגוריה:מיאנמר: עופות
גיבתון חום-ראש

**גִּבְּתוֹן חוּם-רֹאשׁ** (שם מדעי: *Emberiza bruniceps*) הוא מין של ציפור שיר ממשפחת הגיבתוניים.

בישראל הוא מזדמן נדיר ביותר עם שלוש תצפיות עד היום: הראשונה באילת ב-23 במאי 1979, השנייה באזור ניצנה ב-15 במאי 2010, והשלישית בעזוז ב-18 ביוני 2023.

## טקסונומיה ואטימולוגיה
שם הסוג *Emberiza* הוא מ-*Embritz*, גיבתון בגרמנית עתיקה. שם המין הספציפי *bruniceps* הוא מלטינית, *brunus* - חום ו-*ceps* - ראש או של הראש.

המין הוא מונוטיפי, ללא תת-מינים שונים. תועדו מקרים של בני-כלאיים עם גיבתון שחור-ראש, מין מקורב אליו, בעיקר באזורי החפיפה בתפוצה בצפון איראן.

## תפוצה ובית גידול
הגיבתון מקנן במרכז אסיה-אפגניסטן, איראן, קזחסטן, קירגיזסטן, מונגוליה; הפדרציה הרוסית (רוסיה האירופית, רוסיה המרכזית באסיה), טג'יקיסטן, טורקמניסטן, אוזבקיסטן, וסין. הוא נודד, חורף בהודו ובנגלדש. תצפיות ממערב אירופה, שם הוא מזדמן פוטנציאלי, מעורבבות עם פליטי תרבות, במיוחד מכיוון שמין זה מתועד בדרך כלל יותר מאשר גיבתון שחור-הראש הקרוב אליו, למרות שלאחרון יש טווח תפוצה מערבי יותר.

הוא משתמש בכיסי שיחים מבודדים בערבות, כמו גם בנאות מדבר ואזורים סמי-מדבריים, וחובב מיני צמחייה עשבונית גבוהה ושיחים. בעונת הקינון יכול להגיע לגובה רב, עד רום של 3,000 מטר. בנדידה הוא עובר לבחגורות יער, יער גדות, חורשות, גנים וסבך גבוה. בחורף, נמצא במיוחד בשדות מעובדים של דגניים, לעיתים קרובות חולק בית גידול עם גיבתון שחור-ראש.

## קינון
גיבתון חום-ראש מתרבה בשטחים פתוחים, כולל קרקע חקלאית. עונת הקינון נמשכת ממאי עד אוגוסט. הקן נבנה על ידי הנקבה, לרוב בשיח קרוב לקרקע. על התטולה, המכילה כלל שתיים עד חמש ביצים, דוגרת הנקבה. הגוזלים בוקעים לאחר 10-14 ימים. שני ההורים מאכילים אותם והם פורחים מהקן לאחר 12-13 ימים.

מזונו מורכב בעיקר מזרעים, עם זאת, בעונת הקינון הוא ניזון ממגוון רחב של פרוקי-רגליים.

## תיאור
עם אורך של כ-15–16.5 ס"מ, ומשקל של 18–34 גרם, הוא נחשב לגיבתון גדול למדי, גדול יותר מגיבתון סוף, עם זנב ארוך ללא שוליים לבנים. לזכר בלבוש קינון מראה מאוד ייחודי, עם פנים וחזה בגוון אדום-חום, חלקים תחתונים בגוון צהוב בהיר, וחלקים עליונים ירוקים. המקור כחול-אפור, מעט כהה יותר בקצהו, לפעמים בגוון ורדרד בבסיסו; רגליים ורוד כהה חיוור. הנקבה היא גרסה דהויה של הזכר, חלקיה התחתונים חיוורים יותר, גבה אפור-חום וראשה אפרפר. הצעיר דומה לה, ואת שניהם קשה להפריד ממקביליהם במין גיבתון שחור-ראש.

## גלריה

קובץ:Emberiza bruniceps (Ján Svetlík).jpg|בוגר בלבוש קינון
קובץ:Red-headed Bunting Emberiza bruniceps Male by Dr. Raju Kasambe DSCN2285 (47).jpg|פרט ממהרשטרה, הודו.
קובץ:Red-headed Bunting (Emberiza bruniceps) (15709441137).jpg|מבט חזיתי, פקיסטן
קובץ:Red-headed Bunting Emberiza bruniceps Female by Dr. Raju Kasambe DSCN9058 (175).jpg|הנקבה בעלת צבעים דהויים בהרבה
קובץ:Emberiza bruniceps MHNT.ZOO.2011.11.219 Ferghana.jpg|ביצים של גיבתון חום-ראש, אוסף מוזיאון טולוז
קובץ:Emberiza bruniceps.jpg|איור של זוג


## קישורים חיצוניים

## הערות שוליים

קטגוריה:טקסונים שתוארו בידי ג'ון פרידריך פון ברנדט
קטגוריה:בעלי חיים שתוארו ב-1841
קטגוריה:גיבתוניים
קטגוריה:מונגוליה: עופות
קטגוריה:הודו: עופות
קטגוריה:בנגלדש: עופות
קטגוריה:רוסיה: עופות
קטגוריה:אפגניסטן: עופות
קטגוריה:איראן: עופות
קטגוריה:ארץ ישראל: גיבתוניים
פרידריך וילהלם, נסיך זולמס-בראונפלס

**פרידריך וילהלם, נסיך זולמס-בראונפלס** (בגרמנית: **Friedrich Wilhelm Prinz zu Solms-Braunfels**; 22 באוקטובר 1770 – 13 באפריל 1814) היה גנרל מיור פרוסי וחבר בבית זולמס-בראונפלס.

## ביוגרפיה
פרידריך וילהלם נולד ב-22 באוקטובר 1770 בבראונפלס, והיה בנם הרביעי של פרדיננד, נסיך זולמס-בראונפלס וסופיה כריסטינה וילהלמינה, רוזנת זולמס-לאובאך.

הוא נודע בעיקר בזכות נישואיו לנסיכה פרדריקה ממקלנבורג-שטרליץ. היא הייתה אלמנתו של לודוויג קרל, נסיך פרוסיה. כשהיא נכנסה להריון ב-1798, הוא התחתן איתה כדי למנוע שערורייה. הבת נפטרה זמן קצר לאחר הלידה. נטען כי פרידריך וילהלם נטה מאוד לצרוך אלכוהול ונאלץ להפסיק את השירות הצבאי בשנת 1805 מסיבות בריאותיות. הוא גם איבד את הכנסתו ואפילו אחיו יעץ לפרדריקה להתגרש. היא הייתה נגד זה בתחילה, אך כאשר ב-1813 פגשה את ארנסט אוגוסטוס, דוכס קמברלנד וטביוטדייל, גם היא רצתה להתגרש. אולם לפני שהם הגיעו לזה, פרידריך וילהלם מת ב-13 באפריל 1814 בסלאוויצ'יצה.

## משפחתו
מנישואיו לדוכסית פרדריקה ממקלנבורג-שטרליץ, ידועים הילדים הבאים:
* סופיה, נסיכת זולמס-בראונפלס (1799)
* פרידריך וילהלם, נסיך זולמס-בראונפלס (1800)
* פרידריך וילהלם היינריך קזימיר גאורג קרל מקסימיליאן, נסיך זולמס-בראונפלס (1801–1868)
* אוגוסטה לואיזה תרזה מתילדה, נסיכת זולמס-בראונפלס (1804–1865)
* בת מתה (1805)
* אלכסנדר פרידריך, נסיך זולמס-בראונפלס (1807–1867)
* פרידריך וילהלם לודוויג גאורג קרל אלפרד אלכסנדר, נסיך זולמס-בראונפלס (1812–1875)

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1770
קטגוריה:גרמנים שנפטרו ב-1814
מצוק לואיס

**מצוק לואיס** או **לואיס קליף** (באנגלית: **Lewis Cliff**) הוא מצוק שפסגתו לא אחידה בצורתה. המצוק ממוקם באזור חוף שקלטון של שטח חסות רוס שבאנטארקטיקה.

אורכו של המצוק 22 קילומטרים. ראשיתו בהר אחרנר, והוא ממשיך מההר לכיוון דרום, לאורך הגדה המערבית של נווה וולקוט.

## היסטוריה
### מקור השם

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שם ריצרד אי. לואיס (Richard E. Lewis), שהיה טכנאי אלקטרוניקה מוטס, בצי ארצות הברית, שנפצע במהלך מבצע דיפ פריז II (Operation Deep Freeze II), אשר נערך בעונת המחקר (הקיץ האנטארקטי) שבשנים 1956 - 1957.

לואיס
לואיס
שלו לוגשי

**שלו לוגשי** (נולד ב-24 בספטמבר 2001) הוא כדורסלן ישראלי המשחק בעמדת הסמול פורוורד בבני הרצליה מליגת העל.

## ביוגרפיה
לוגשי גדל בקבוצת הנוער של עמק יזרעאל ומשם המשיך לשחק במסגרת הנוער של הפועל עמק יזרעאל עמה זכה בגביע המדינה בכדורסל לנוער לשנת 2018 בניצחון על מכבי תל אביב. לאחר מכן פנה לקריירה מקצוענית.

לוגשי נרשם ליום הפתוח המתוקשר שערכה עירוני נהריה בעונת 2018/2019 למציאת שחקן שיעבה את סגל הקבוצה להמשך העונה בליגת העל בכדורסל. בסיומו הרשים לוגשי, ומאמן הקבוצה, דני פרנקו, בחר להחתימו עד לתום העונה אך הוא לא זכה לקבלת דקות משחק והעדיף לעבור לשחק במדי מכבי קריית מוצקין ששיחקה בליגה הלאומית.

במדי קריית מוצקין שיחק עד לעונת 2020/2021, ולאחר מכן עבר לשחק בעירוני קריית אתא בליגה הלאומית. בסדרת הגמר גברה הקבוצה על מכבי עירוני רמת גן מהמקום השלישי 0–3, הישג יוצא דופן עבור קריית אתא, ששיחקה בכל שלבי הפלייאוף, למעט משחקים מספר 1 ו-2 של רבע הגמר, עם זר אחד בלבד, לאחר פציעה של שחקן הקבוצה קנט פנדרבוק. לוגשי זכה בתואר המצטיין בשלב הפלייאוף, בסיומו העפילה קריית אתא לליגת העל.

ב-20 ביולי 2023 חתם במכבי ראשון לציון.

ב-11 ביולי 2024 חתם בבני הרצליה. לקראת עונת 2025/2026 מונה לקפטן בני הרצליה וב-19 בפברואר 2026 התמודד עם קבוצתו בגמר גביע המדינה בכדורסל 2026, בו הפסידו את התואר בתוצאה 109:90 למכבי תל אביב.

## קישורים חיצוניים

* פרופיל, באתר מנהלת ליגת העל בכדורסל
* פרופיל, באתר איגוד הכדורסל הישראלי

## הערות שוליים

קטגוריה:ישראלים שנולדו ב-2001
קטגוריה:כדורסלנים ישראלים
קטגוריה:כדורסלני מכבי ראשון לציון
קטגוריה:כדורסלני עירוני נהריה
קטגוריה:כדורסלני מכבי קריית מוצקין
קטגוריה:כדורסלני עירוני קריית אתא
קטגוריה:שמשית: אישים
נישואין על שרטון

**נישואין על שרטון** (באנגלית: **Marriage on the Rocks**) הוא סרט קומדיה אמריקאי משנת 1965 בבימויו של ג'ק דונהיו, עם פרנק סינטרה, דברה קר ודין מרטין בתפקידים הראשיים.

העלילה היא על איש עסקים שאשתו מתגרשת ממנו בטעות לאחר 19 שנות נישואין ונישאת בטעות גדולה יותר לשותפו בעסק עד שהמצב חוזר לקדמותו.

ננסי סינטרה, בתו של פרנק סינטרה משחקת את בתו גם בסרט.

הזמר טריני לופז מופיע בסרט כזמר בדמות עצמו ושר את להיטו "Sinner Man".

## תקציר העלילה
דן אדוארדס (פרנק סינטרה) מנהל משרד פרסומת גדול יחד עם שותפו ארני ברואר (דין מרטין). דן נשוי לואלרי (דברה קר) במשך 19 שנה ואב לטרייסי (ננסי סינטרה) בת ה-18 המאורסת לפסיכולוג ג'ים בלייק (טוני ביל) ולדייוויד (מישל פטיט). בנוסף להם נמצאת בבית גם חמותו ג'יני מקפרסון (הרמיוני באדלי) שמתגאה במוצאה הסקוטי, מנגנת כל הזמן בחמת חלילים ומוציאה אותו מדעתו.

דן הוא "מרובע" השרוי כל הזמן בעסק ולא שם לב לאשתו שמתחדשת בבגד סקסי לרגל יום השנה ה-19 לנישואיהם. לעומת דן בעל המשפחה, ארני הוא רווק מושבע מוקף ב"מזכירות" יפהפיות.

כולם הולכים לקפה א-גו גו בו מופיע טריני לופז וואלרי וארני רוקדים בהתלהבות בעוד דן יושב ביחד עם טרייסי וארוסה "המרובע" ג'ים. ואלרי לא יכולה לסבול עם אדישותו של דן, פונה לעורך הדין המשפחתי שאד נתן (ג'ון מקגיוור) ומבקשת להתחיל בתהליכי גירושים. שאד משכנע את הזוג לצאת לירח דבש שני במקסיקו.

במקסיקו הם מתאכסנים במלון של מיגואל סנטוס (סזאר רומרו) שהוא גם עורך דין בענייני גירושין ונישואין. לאחר הלילה הראשון בו תינו את אהבתם הם מתחילים לריב ובלהט הריב מחתים אותם סנטוס על הסכם גירושין. הם נפרדים לזמן קצר אך נפגשים שוב ורוצים להתחתן. סנטוס מתכנן להם חתונה מפוארת בהשתתפות ראש העיר והתושבים. דן נקרא בדחיפות בענייני המשרד ולא יכול לשוב לחתונה. במקום זה הוא שולח את ארני שמגיע באמצע החגיגה וראש העיר מחתן אותו בטעות עם ואלרי.

ארני מתעלף ורוצה לבטל את חוזה הנישואין אבל הפעם ואלרי לא מסכימה. הם חוזרים ללוס אנג'לס אבל דן לא כועס אלא להפך, הוא מעוניין לעשות חיים כמו שארני עשה. כעת הוא עובר לדירתו של ארני ומתחיל להתעסק עם המזכירות היפהפיות ואילו ארני מתגורר בביתו של דן והופך לבעל משפחה משעמם, שרב כל הזמן עם הילדים ועם החמות.

בסעודת חג ההודיה יושבים כולם מלבד דן. בעת הארוחה מופיע דן שהגיע למסקנה שכדאי לחזור למצב הקודם בייחוד מפני שואלרי מודיעה לו שהיא בהיריון ממנו. ארני חוזר לדירת הרווקים והכל מסתיים בשלום.

## צוות השחקנים

## קישורים חיצוניים

* קדימון לנישואין על שרטון, באתר יוטיוב
* טריני לופז שר "Sinner Man", באתר יוטיוב
* נישואין על שרטון, באתר TCM

קטגוריה:סרטי 1965
קטגוריה:סרטי דברה קר
קטגוריה:סרטי האחים וורנר
קטגוריה:סרטי פרנק סינטרה
קטגוריה:סרטי קומדיה אמריקאיים
קטגוריה:סרטי קומדיה רומנטית אמריקאיים
קטגוריה:סרטים באנגלית
פכיארמתריום

**פכיארמתריום** (שם מדעי: *Pachyarmatherium*) הוא סוג נכחד של דלשינאי מסדרת הארמדילאים, אשר התקיים באמריקה הדרומית והצפונית שלפני 4.9 מיליון שנה עד לפני 11,000 שנה מזמננו, ונכחד לפני ההולוקן. הסוג נקרא בשמו בידי החוקרים די דאונינג ווייט (Downing and White) ב-1995.

בסוג נכללו שלושה מינים:
* *Pachyarmatherium leiseyi* - שמאובניו התגלו בפלורידה שלפני 4.9 עד 0.3 מיליון שנה.
* *Pachyarmatherium tenebris* - שמאובניו התגלו בוונצואלה שלפני 800 עד 11 אלף שנה.
* *Pachyarmatherium brasiliense* - שמאובניו התגלו במדינת ריו גראנדה דו נורטה שבברזיל לפני 100 אלף שנה.

זהו דמוי-ארמדיל גדול יחסית ששכן הן באמריקה הצפונית והן באמריקה הדרומית, כך שהוא שרד את ההחלפה האמריקאית הגדולה שבסוף הפליוקן. בעבר הוא נחשב לקרוב לגליפטודוניים או לפמפתריים, שחיו לצידו אך בימינו רואים בו בן למשפחה נפרדת.

הפכיארמתריום היה בעל כסות שריון אוסטאודרם, המכסה את שריונם של הארמדילים החיים להגנה. היה לו חוטם צר בעל שיניים מעטות וחלשות יחסית וככל הנראה הוא השתמש בלשון ארוכה כדי לאכול נמלים. המינים הגדולים עלו בגודלם על ארמדיל ענק מודרני והגיעו למשקל מוערך של 100 ק"ג.

## קישורים חיצוניים

קטגוריה:ארמדילאים פרהיסטוריים
קטגוריה:מגה-פאונה של הפלייסטוקן באמריקה הדרומית
קטגוריה:יונקים שחיו בפלייסטוקן באמריקה הדרומית
קטגוריה:מאובני טקסונים שתוארו ב-1995
TOX1C

[ממוזער|250px|TOX1C וסקאזי מופיעים בפסטיבל "[Tomorrowland" בבלגיה – פסטיבל מוזיקת הדאנס-אלקטרונית הגדול בעולם]]
**TOX1C** הוא צמד מוזיקלי ישראלי, שהוקם בשנת 2013 על ידי מאור סוסנה ואופק פילו.

## רקע
סוסנה ופילו הכירו בתיכון בו למדו. הם הפכו לחברים טובים בעלי חלום משותף בתחום המוזיקה. את תהליכי ההפקה למדו אצל עמית מרדכי ועידו נצר מהצמד Triangle. תחילת הפעילות של הצמד כללה בעיקר הופעות במועדוני לילה באזור צפון מדינת ישראל. במרוצת הזמן הוזמנו להופיע במספר מקומות נוספים, דוגמת מועדון ה"סלינה" באילת, פורום באר שבע ומתחם התחנה, אקספו והאנגר 11 שבתל אביב-יפו.

## קריירה
בשנת 2019 יצא הסינגל הראשון של הצמד בהוצאת חברת הליקון, גרסת כיסוי לשירו של עידן רייכל, "הנך יפה", "Yalle". בשנת 2020 פורסם שיתוף הפעולה הראשון של TOX1C עם סקאזי ו-Triangle בשם "Ayy Muchacho", שצבר חצי מיליון צפיות ביוטיוב וכ-1.5 מיליון השמעות בשירותי הסטרימינג השונים, כמו ספוטיפיי ואפל מיוזיק. לאחר מכן פורסם גרסת רמיקס ל-"Hit and Run" של סקאזי. בעקבות ההצלחה לה זכתה הרצועה הוחלט להחתים את הצמד תחת ניהולם המשותף של סקאזי ושל מושית דיין.

בתקופה לאחר מכן הופיעו במספר אירועים, הן מקומיים והן בין־לאומיים. בשנת 2021 פרסמו שלוש רצועות שונות בשם "Islands In the Sky", "Memories" ו-"Bad Bitches" בהוצאת חברת התקליטים הגרמנית ספין טוויסט. במרץ 2022 הופיעו לצד עם Swedish House Mafia, דייוויד גטה, אלוק ואפרוג'ק ב-"Join the Moment 2022". בקיץ אותה השנה הופיעו לצד סקאזי בפסטיבל המוזיקה האלקטרונית הגדול בעולם, "Tomorrowland" – הישראלים הצעירים ביותר עשו זאת. מאוחר יותר יצא לאור הסינגל "סיוופלה" בהשתתפות נונו. הצלחתו של השיר בארץ הייתה כבירה: הוא דורג במקום השלישי במצעד העשירייה והאודיו שלו הפך לוויראלי ברחבי ה"טיקטוק". ב-29 ביוני 2023 שיתפו פעולה עם רביב כנר בהוצאת הסינגל הבין-לאומי הראשון שלו, "Together Alone".

## קישורים חיצוניים

## הערות שוליים

קטגוריה:צמדים מוזיקליים ישראלים
קטגוריה:הרכבי מוזיקה אלקטרונית ישראלים
קטגוריה:להקות שהוקמו בשנת 2013
סבכי שחור-גרון

**סבכי שחור-גרון** (שם מדעי: *Curruca ruppeli*) הוא סבכי מהסוג *Curruca.* הוא מקנן ביוון, בטורקיה ובאיים הסמוכים. הוא מין נודד, וחורף בצפון מזרח אפריקה. זהו מזדמן נדיר למערב אירופה.

בישראל הסבכי חולף. הוא נפוץ יותר בנדידת האביב, לעיתים במספרים יפים, בעיקר בחבל המדברי ולאורך חוף הים התיכון. שיא הנדידה מתרחש בחצי השני של חודש מרץ. בסתיו נדיר הרבה יותר, ונצפה בעיקר בנגב הצפוני.

## טקסונומיה ואטימולוגיה
שם הסוג *Curruca* בא מהמילה הלטינית לציפור קטנה בלתי מזוהה שהוזכרה על ידי המשורר הרומי יובנאליס. הסוג פוצל מהסוג סבכי ברשימת ה-Howard and Moore Checklist ב-2014 לאחר מחקר פילוגנטי שפורסם ב-2011. הפיצול מוכר כיום על ידי רוב הרשימות המודרניות.

השם האנגלי וה-*ruppeli* משם המין הספציפי מנציחים את הזואולוג והחוקר הגרמני אדוארד רופל (1794–1884).

## תיאור
זהו סבכי "קורוקה" טיפוסי, דומה בגודלו אך רזה יותר מסבכי שחור-ראש. לבוגרים גב אפור רגיל וחלקים תחתונים בגוון אפור בהיר יותר. המקור מחודד, רגליו חומות ועיניו אדומות. הזכר ייחודי, בעל ראש וגרון שחורים, המופרדים על ידי פס שפם לבן. לנקבות גרון חיוור, והראש אפור ולא שחור. לגב האפור שלהן יש גוון חום. השירה היא טרטור איטי ועמוק יותר מזה של שחור-ראש.

יחד עם הסבכי הקפריסאי הוא יוצר מין-על עם גרונות כהים, פסי שפם לבנים ושולי אברות בהירים. זה בתורו קשור למיני סבכים בים התיכון והמזרח התיכון שלהם טבעת-עין חשופה, כמו סבכי רונן, סבכי שחור-ראש וסבכי אשלים. לשתי הקבוצות יש פס שפם לבן, אך זה לא בהכרח יוצר פס ברור בקבוצה האחרונה. מעל הלבן, ראשי הזכרים כהים באופן אחיד.

## אקולוגיה
סבכיים אוכלי חרקים אלה מצויים בשיחים קוצניים עבים, שם הם בונים את הקינים שלהן ומטילים ארבע עד שש ביצים.

## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1823
קטגוריה:סבכיים
קטגוריה:ארץ ישראל: סבכיים
ישראל 60

**ישראל 60** הוא ספר מאת העיתונאי נסים משעל, הספר יצא לאור בשנת 2008, לקראת חגיגות שנת ה-60 למדינת ישראל.

## תוכן
תוכן הספר עוסק באירועים המרכזיים בשישים שנותיה הראשונים של המדינה משנת 1948 ועד שנת 2008.

הספר ערוך כך שכל שנה מתפרסת על פני ארבעה עמודים, ובהם מתומצתים האירועים של אותה שנה לפי הסדר הכרונולוגי. האירועים החשובים בולטים יותר ומלווים בצילומים.

האירועים המופיעים בספר לקוחים מכל ההווי הישראלי: ביטחון, כלכלה, פוליטיקה ודומיהם.

ספר בסגנון זה יצא גם בהוצאת מעריב ובעריכתם של יהודה שיף, דני דור ואחרים הנקרא "ישראל 50".

## ביקורת
4,556 אנשים שקראו את הספר דירגו אותו כ"ספר מעולה".

## ספרי המשך
באפריל 2018, לרגל חגיגות שנת ה-70 למדינת ישראל, יצא ספר נוסף של משעל ושמו "ישראל 70 - להיות ישראלי".
## הערות שוליים

קטגוריה:ספרים בעברית
הרברט לינדלר

**הרברט לינדלר-וילסון** (באנגלית:**Herbert Lindlar**,  15 במרץ 1909 – 27 ביוני 2009), הידוע בעיקר בתור **הרברט לינדלר**, היה כימאי בריטי-שווייצרי. הוא ידוע במיוחד בעקבות פיתוח הזרז להידרוגנציה, "זרז לינדלר" , הקרוי על שמו.

## ביוגרפיה
לינדלר נולד בשפילד, אנגליה במרץ 1909 ועבר לשווייץ עם משפחתו באותה שנה. הוא למד כימיה במכון הטכנולוגי של ציריך ובאוניברסיטת ברן וסיים את לימודיו ב-1939 עם תזה "על ההתנהגות של חומצות דיקרבוקסיליות בהיווצרות של אציל אוריאה ". לאחר מכן הצטרף לחברת התרופות הופמן לה רוש. למעט הפסקה אחת של ארבע שנים, הוא עבד בהופמן-לה רוש עד לפרישה ב-1974. במהלך ארבע השנים הללו בציריך ובבזל עבד לינדלר כסגן קונסול אנגלי.

בחודש מרץ של שנת 2009 הוא חגג מאה שנים להולדתו, וביוני של אותה שנה נפטר.

## קישורים חיצוניים
* פעילות של זרז לינדלר

## הערות שוליים

קטגוריה:כימאים שווייצרים
קטגוריה:בריטים שנולדו ב-1909
קטגוריה:בריטים שנפטרו ב-2009
היילנד

**היילנד** (באנגלית: **Highland**) הוא ביטוי המתייחס לשטח מוגבה כמו רכס הרים או רמה.
À Procura da Anitta Perfeita

***À Procura da Anitta Perfeita*** הוא המיני-אלבום הרביעי של הזמרת-יוצרת הברזילאית אניטה. המיני-אלבום יצא לאור ב-30 בנובמבר 2022, בהוצאת חברת התקליטים האחים וורנר.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אניטה
קטגוריה:אלבומי הפתעה
קטגוריה:אלבומים בפורטוגזית
קטגוריה:אלבומי חברת וורנר רקורדס
דרורית

**דרורית** (שם מדעי: *Gymnoris*) הוא סוג של ציפורי שיר במשפחת הדרוריים. שלושה מינים נפוצים באפריקה והמין דרורית צהובת-גרון נפוץ בין טורקיה להודו ונחשב למזדמן נדיר בישראל.

הסוג הוגדר לראשונה על ידי הזואולוג האנגלי אדוארד בליית בשנת 1845 עם המין דרורית צהובת-גרון כמין המאפיין של הסוג. השם המדעי נגזר מיווניות עתיקה, *gumnos* - "חשוף" או "עירום" ו-*rhinos* שפירושו "נחיריים".
ישנם ארבעה מינים המשתייכים לסוג זה:

מינים אלה לעיתים מוגדרים בסוג בארית, עם זאת במרבית הסיווגים זהו טקסון מונוטיפי אליו משתייכת בארית ההרים.

## קישורים חיצוניים

## הערות שוליים

קטגוריה:בעלי חיים שתוארו ב-1845
קטגוריה:טקסונים שתוארו בידי אדוארד בליית
קטגוריה:דרוריים
Not All Heroes Wear Capes

***Not All Heroes Wear Capes*** הוא אלבום הסולו הראשון של המפיק המוזיקלי האמריקאי מטרו בומין. האלבום יצא לאור ב-2 בנובמבר 2018 באמצעות חברות התקליטים בומינטי וורלדווייד וריפבליק רקורדס. הוא מכיל הופעות אורח של גוצ'י מיין, טראוויס סקוט, 21 סבאג', סוואה לי, גאנה, יאנג ת'אג, ויזקיד, ג'יי באלווין, אופסט, קודאק בלאק ודרייק. מהדורת הדלוקס של האלבום, הכוללת את האינסטרומנטלים של האלבום, יצאה לאור ארבעה ימים לאחר צאתו המקורית, ב-6 בנובמבר 2018.

האלבום הגיע היישר אל המקום הראשון במצעד הבילבורד 200, עם 99,000 יחידות שקולות לאלבום. זה האלבום הראשון של מטרו בומין שהגיע להישג זה. הסינגל המוביל מתוך האלבום, "No Complaints" בהשתתפות אופסט ודרייק, אשר היווה כרצועת בונוס באלבום, יצא ב-23 ביוני 2017 ונכנס לבילבורד הוט 100 במקום ה-71. הסינגל השני, "Space Cadet" בהשתתפות גאנה, יצא ב-29 בינואר 2019 והגיע למקום ה-51 במצעד. שירים נוספים מתוך האלבום שנכנסו למצעד כוללים את "Don't Come Out the House" בהשתתפות 21 סבאג' במקום ה-38, שהיה לשיר במיקום הגבוה ביותר מתוך האלבום.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מטרו בומין
קטגוריה:אלבומים באנגלית
קטגוריה:אלבומים שהופקו על ידי טיי קית'
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי כסף בממלכה המאוחדת
קטגוריה:אלבומי זהב באוסטרליה
קטגוריה:אלבומי חברת ריפבליק רקורדס
מוסא אנדיאייה

**מוסא אנדיאייה** (באנגלית: **Moussa N'Diaye**; נולד ב-18 ביוני 2002) הוא כדורגלן סנגלי המשחק בעמדת המגן השמאלי בשאלקה 04, כמושאל מאנדרלכט.

## קריירה
אנדיאייה נולד בדקר, סנגל, והחל לשחק כדורגל באקדמיית אספייר סנגל.

בשנת 2020 החל לשחק בברצלונה אתלטיק, קבוצת המילואים של ברצלונה. בשנת 2022 עבר לאנדרלכט הבלגית, והחל לשחק במקביל בקבוצת המילואים ובקבוצה הבכירה. בפברואר 2026 הושאל אנדיאייה לשאלקה 04 מהבונדסליגה השנייה עד לתום עונת 2025/26.

אנדיאייה שיחק בנבחרות הצעירות של סנגל. הוא זומן לסגל נבחרת סנגל הבוגרת לטורניר מונדיאל 2022, לאחר פציעתו של סאדיו מאנה.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:דקר: כדורגלנים
קטגוריה:כדורגלני ברצלונה אתלטיק
קטגוריה:כדורגלני אנדרלכט
קטגוריה:כדורגלני שאלקה 04
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:סנגלים שנולדו ב-2002
IShowSpeed

**דארן ג'ייסון ווטקינס ג'וניור** (באנגלית: **Darren Jason Watkins Jr.**; נולד ב-21 בינואר 2005), הידוע בכינויו האינטרנטי **IShowSpeed** או פשוט **ספיד** (**Speed**), הוא יוטיובר, סטרימר, ראפר ופזמונאי אמריקאי.

## ביוגרפיה
דארן ג'ייסון ווטקינס ג'וניור נולד ב-21 בינואר 2005 בסינסינטי, אוהיו.

הוא הצטרף ליוטיוב ב-2016, והעלה מדי פעם סרטוני גיימינג. בסביבות דצמבר 2017, ווטקינס החל לשדר בסטרימינג בשידור חי ולהעלות סרטונים של משחקים כמו NBA 2K ופורטנייט, אך זכה למספר זעום של צופים. בסופו של דבר, עליית המנויים שלו ראתה עלייה חדה תוך כמה חודשים, והוא הגיע למאה אלף מנויים באפריל 2021, מיליון ביוני 2021 ו-10 מיליון ביולי 2022.

ווטקינס החל להסטרים בשידור חי ב-2019. הוא זכה לתשומת לב ויראלית ב-2021 לאחר שבסיס המעריצים שלו החל לפרסם קליפים בטיקטוק של דפוס התנהגותו האלים במהלך סטרימינג בשידור חי כלפי משחקים, שחקנים ומצלמתו, שצברו פופולריות והפכו לתופעת אינטרנט. התפרצויות הזעם שלו הביאו לחסימתו מפלטפורמת הסטרימינג טוויץ' ומשחק הווידאו ולורנט.

במהלך שידור של המשחק פורטנייט קיבל ווטקינס תרומה על ידי אדם ששאל אותו מה קבוצת הכדורגל האהובה עליו, ולזה ענה בחיקוי של כריסטיאנו רונאלדו. דבר זה הוביל את ווטקינס להתעניינות בעולם הכדורגל, ליצירת תוכן בנושא כולל הוצאת השיר "World Cup" לקראת מונדיאל 2022, הופעות במשחקים וטקסים כדוגמת כדור הזהב ולבסוף מפגש עם רונאלדו עצמו.

במהלך שידור נוסף שווטקינס ערך שנקרא "Early stream!" (בעברית, שידור מוקדם), הוא שיחק בפורטנייט משחקי 1 על אחד מול צופים. בקליפ שהפך לויראלי, הצופה, שמתחנן לנצח את ווטקינס, זועק: "Please Speed I need this, my mom is kinda homeless. I live with my dad, I want to help her out" (בתרגום חופשי: "אנא ממך ספיד אני זקוק לזה, אמי מעין חסרת בית. אני מתגורר עם אבי, ברצוני לסייע לה."). לאחר מכן, ווטקינס, שהתאמץ שלא לצחוק, סגר את שפתיו בחוזקה. צופים נוספים שהיו איתו בשידור החי התעמתו איתו על כך כשאחד שאל אותו "Yo Speed I'm watching your stream right now, why you trying not to laugh? That's disrespectful as sh*t man"  (בתרגום: יו ספיד אני צופה בשידור החי שלך כרגע, למה אתה מנסה לא לצחוק? זה לא מכבד כלל, גבר." ההבעה שעשה בניסיון שלא לצחוק מהאמירה הפכה למם ויראלי.

באוגוסט 2021, ווטקינס הוציא את הסינגל הראשון שלו, "Dooty Booty", בערוץ היוטיוב שלו. מיד לאחר פרסומו הפך השיר לפופולרי באתרי המדיה החברתית, ובפרט טיקטוק. בנובמבר 2021, הוציא סינגל נוסף בשם "Shake", שזכה גם הוא לפופולריות בטיקטוק וצבר למעלה מ-130 מיליון צפיות. בשיר דגימה של שירם של פוג'יז, "Ready or Not", שזכתה לתשומת לב בסרטונים השונים שפורסמו לרקע השיר.

## דיסקוגרפיה

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:יוטיוברים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:פעילי אינטרנט אמריקאים
קטגוריה:סטרימרים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-2005
קיאנו באקוס

**קיאנו קול באקוס** (באנגלית: **Keanu Kole Baccus**; נולד ב-7 ביוני 1998) הוא כדורגלן אוסטרלי המשחק בעמדת הקשר ההגנתי בסנט מירן ובנבחרת אוסטרליה.

## קריירה
באקוס נולד בדרבן, דרום אפריקה, ובטרם מלאה לו שנה עברה משפחתו לאוסטרליה והתגוררה בסידני. אחיו הגדול, קירין, גם הוא כדורגלן מקצועי.

באקוס גדל במחלקות הנוער של וסטרן סידני וונדררס, ובמאי 2017 חתם על חוזה ראשון בקבוצה הבוגרת של המועדון. לאחר מכן חידש את חוזהו במועדון, ובקיץ 2022 הצטרף לסנט מירן מליגת העל הסקוטית.

### קריירת נבחרות
באקוס שיחק בנבחרות הצעירות של אוסטרליה, ושיחק עם הנבחרת האולימפית האוסטרלית באולימפיאדת טוקיו (2020).

ב-25 בספטמבר 2022 ערך את הופעת הבכורה שלו בנבחרת הבוגרת, כשעלה כמחליף במחצית השנייה בניצחון נבחרתו 2–0 על  במשחק ידידות.

באקוס נכלל בסגל הנבחרת לטורניר מונדיאל 2022 בקטר.

נכלל בסגל נבחרת אוסטרליה לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:סידני: כדורגלנים
קטגוריה:כדורגלני וסטרן סידני וונדררס
קטגוריה:כדורגלני סנט מירן
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:אוסטרלים שנולדו ב-1998
קטגוריה:כדורגלנים אוסטרלים באולימפיאדת טוקיו (2020)
ג'וזף איידו

**ג'וזף איידו** (באנגלית: **Joseph Aidoo**; נולד ב-29 בספטמבר 1995) הוא כדורגלן גנאי המשחק בעמדת הבלם בסלטה ויגו מהלה ליגה ובנבחרת גאנה.

## קריירה
איידו הלל את הקריירה שלו באינטר אלאייס מליגת העל הגאנאית, ובעונתו השנייה בקבוצה אף שימש כקפטן שלה.

באוגוסט 2015 הושאל להמארבי השוודית עד לתום העונה, ובתום ההשאלה חתם על חוזה לשלוש שנים במועדון.

ב-24 ביולי 2017 נרכש על ידי ראסינג גנק הבלגית בסכום שנע בין 1.25 ל-2 מיליון אירו, וחתם על חוזה לשלוש שנים במועדון.

ב-11 ביולי 2019 נרכש על ידי סלטה ויגו מהלה ליגה בסכום שהוערך ב-8 מיליון אירו, וחתם על חוזה לחמש שנים במועדון.

### קריירת נבחרות
ב-2015 שיחק בנבחרת גאנה הצעירה בגביע העולם בכדורגל עד גיל 20, והגיע עם נבחרתו עד לשלב רבע הגמר. באותה שנה שיחק גם בגביע אפריקה עד גיל 20, והגיע עם נבחרתו עד למקום השלישי.

ב-26 במרץ 2019 ערך את הופעת הבכורה שלו בנבחרת הבוגרת.

איידו היה חלק מסגל הנבחרת בגביע אפריקה לאומות 2019 ובמונדיאל 2022.

## קישורים חיצוניים

## הערות שוליים

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני המארבי
קטגוריה:כדורגלני ראסינג גנק
קטגוריה:כדורגלני סלטה ויגו
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:ספורטאים גנאים בשוודיה
קטגוריה:ספורטאים גנאים בבלגיה
קטגוריה:ספורטאים גנאים בספרד
קטגוריה:גנאים שנולדו ב-1995
פלוריאן קיינץ

**פלוריאן קיינץ** (בגרמנית: **Florian Kainz**; הגייה גרמנית: [ˈfloːʁiaːn ˈkaɪ̯nts], נולד ב-24 באוקטובר 1992) הוא כדורגלן אוסטרי המשחק בעמדות הקשר והקשר השמאלי בפ.צ. קלן ובנבחרת אוסטריה.

## קריירה
ביולי 2014, לאחר יותר מעשור עם שטורם גראץ, עבר קיינץ יליד גראץ לראפיד וינה תמורת תשלום שלא פורסם, עד קיץ 2017.

ביוני 2016, הצטרף קיינץ לורדר ברמן וחתם על חוזה לארבע שנים, תמורת דמי העברה מדווחים של כ-3.5 מיליון אירו. ב-18 במרץ 2017, הוא כבש את שערו הראשון עבור המועדון בניצחון 0–3 על לייפציג, לאחר שעלה כמחליף בדקה ה-88, הוא מצא את הרשת אחרי שתי דקות במשחק שבו כל שלושת השחקנים האוסטרים של ורדר ברמן הבקיעו, מה שהוביל לניצחון של ורדר בתוצאה הגדולה ביותר בעונה הזאת. שני משחקים אחר כך הוא כבש את השער האחרון בניצחון 5–2 של ורדר בחוץ מול פרייבורג בבעיטה חופשית, לאחר שעלה למגרש בדקה ה-76.

במשחק הראשון של עונת 2018/19, בניצחון 6–1 מול וורמטיה וורמס  בסיבוב הראשון של הגביע הגרמני. קיינץ כבש את השערים הראשון והשני, וקיבל את תואר השחקן המצטיין.

בינואר 2019, קיינץ הצטרף לפ.צ. קלן וחתם על חוזה לשלוש וחצי שנים. דמי ההעברה ששולמו לוורדר ברמן היו בערך 3 מיליון אירו לפי דיווחים.

### קריירה בינלאומית
קיינץ ערך את הופעת הבכורה שלו בנבחרת הבוגרת של אוסטריה כאשר נכנס כמחליף במשחק ידידות מול שווייץ בנובמבר 2015.

## סטטיסטיקות קריירה
: *מעודכן ל-12 בנובמבר 2022*

### בינלאומי
: *מעודכן ל-16 בנובמבר 2021*

## קישורים חיצוניים

קטגוריה:כדורגלני פ.צ. קלן
קטגוריה:כדורגלני ורדר ברמן
קטגוריה:כדורגלני ראפיד וינה
קטגוריה:כדורגלני שטורם גראץ
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:אוסטרים שנולדו ב-1992
יאן טילמן

**יָאן אווה טילְמָן** (בגרמנית: **Jan Uwe Thielmann**; נולד ב-26 במאי 2002) הוא כדורגלן גרמני המשחק בעמדת הקיצוני הימני בפ.צ. קלן.

## קריירה
בשנות נעוריו, טילמן שיחק לראשונה בקהילת הנוער הצראת-פירהן-בקונד ומשם עבר לקבוצת הנוער של איינטרכט טרייר  לעונת 2014/15. בעונת 2017/18, עבר טילמן לקבוצה עד גיל 17 של קלן. הוא שיחק 24 משחקים עבור הקבוצה וזכה איתה באליפות ביוני 2019 לאחר ניצחון 3–2 על בורוסיה דורטמונד.

בעונת 2019/20, טילמן עלה לקבוצה עד גיל 19. הוא ערך את הופעת הבכורה שלו בניצחון 2–0 בבונדסליגה על באייר לברקוזן ב-14 בדצמבר 2019, ובכך הוא הפך לכדורגלן הראשון שנולד ב-2002 ששיחק בבונדסליגה, ונחשבה לבכורה הצעירה ביותר השנייה בהיסטוריה בליגה הצעירה במועדון שלו אחרי יאן אוורל ביסק.

לאחר הופעת בכורה משכנעת, המאמן מרקוס גיסדול המשיך לתת לטילמן זמן משחק במשחקים מול איינטרכט פרנקפורט ו-ורדר ברמן. בינואר 2020, טילמן חתם על החוזה המקצועי הראשון שלו כשהאריך את החוזה שלו עם קלן עד ה-30 ביוני 2022. "הוא מאוד מאוד מתקדם לגילו, גם פיזית וגם מנטלית, ויש לו גם הבנה טובה מאוד של המשחק. אנחנו סומכים עליו שהוא יחזיק גם בטווח הארוך", אמר המנהל הספורטיבי וכדורגלן העבר הורסט הלדט לאחר החתימה.

ב-5 בדצמבר 2020, טילמן כבש את שערו הראשון ככדורגלן מקצוען בתיקו 2–2 מול וולפסבורג. ב-20 בינואר 2021 הוא הבקיע את שער הניצחון בתוספת הזמן נגד שאלקה בפלייאוף הירידה. ב-30 באפריל 2021, המועדון הודיע כי חוזהו של טילמן הוארך עד 2024. ביוני 2022, הוא היה מועמד לתואר ה"גולדן בוי" (נער הזהב), פרס שניתן לשחקן עד גיל 21 הטוב ביותר בכדורגל האירופי, שלבסוף זכה בו גאבי.
:
## קישורים חיצוניים

* יאן טילמן באתר התאחדות הכדורגל הגרמנית (זמין גם בגרמנית)

קטגוריה:קשרי כדורגל גרמנים
קטגוריה:כדורגלני איינטרכט טריר
קטגוריה:כדורגלני פ.צ. קלן
קטגוריה:כדורגלנים גרמנים
קטגוריה:גרמנים שנולדו ב-2001
גרגאן

**גרגאן** (בפרסית: **گرگان**) היא עיר הבירה של מחוז גולסתאן, איראן. היא שוכנת כ-400 ק"מ מצפון מזרח לטהראן, במרחק של כ-30 ק"מ מהים הכספי. במפקד 2006; אוכלוסייתה מנתה 269,226, ב-73,702 משפחות.

## גאוגרפיה ואקלים
ה- Dasht-e Gorgan הרחבים (מישורי גורגן) ממוקמים מצפון לעיר ותחומה גאוגרפית בקו הרוחב 37°00' - 37°30' צפון ו-54°00' - 54°30' קו אורך מזרחי, המכסים שטח של כ-170 קמ"ר (66 מ"ר).

כ-150 ק"מ מזרחית לגורגן נמצא הפארק הלאומי גולסטן, ביתו של חלק גדול מבעלי החיים של איראן.

לגורגן אקלים סובטרופי לח, עם קיץ חם ולח וחורף קריר ורטוב. באופן כללי, בגולסטן יש אקלים מתון ולח המכונה "האקלים הכספי המתון". הגורמים היעילים מאחורי אקלים כזה הם: רכס הרי אלבורז, כיוון ההרים, גובה האזור, שכונה לים, פני הצמחייה, רוחות מקומיות, חזיתות גובה ומזג אוויר. כתוצאה מהגורמים לעיל, קיימים באזור שלושה אזורי אקלים שונים: בינוני רגיל, הררי וצחיח למחצה. בעמק גורגן יש אקלים צחיח למחצה. הטמפרטורה השנתית הממוצעת היא 17.8 מעלות צלזיוס וכמות המשקעים השנתית היא 601 מילימטרים.

## היסטוריה
ישנם מספר אתרים ארכאולוגיים ליד גרגאן, כולל טורנג טפה ושאה טפה, בהם יש שרידים מהתקופות הנאוליתית והכלקוליתית. כמה אתרים נאוליתיים חשובים נוספים באזור הם ירים טפה וסאנגה צ'קסמק. כמו כן, במישור שהדאד הסמוך יש אתרים רבים כאלה. מספר האתרים הנאוליתיים המאושרים במישור גורגן מסתכם כעת ביותר מחמישים.

לפי ההיסטוריון היווני אריאנוס, זדרקרטה הייתה העיר הגדולה ביותר בהירקאניה ואתר "הארמון המלכותי". משמעות המונח היא "העיר הצהובה", והוא ניתן לה ממספרם הרב של תפוזים, לימונים ועצי פרי אחרים שצמחו בפאתי אותה עיר.

הורקניה הפכה לחלק מהאימפריה האחמנית בתקופת שלטונו של כורש הגדול (559–530 לפנה"ס), מייסדה, או יורשו כנבוזי השני (530–522 לפנה"ס).

החומה הגדולה של גרגאן, חומת ההגנה השנייה בגודלה בעולם, נבנתה בתקופות הפרתיות והסאסניות.

בתקופת הסאסאנים, "גורגאן" הופיע כשם של עיר, בירת מחוז ומחוז.

גורגן שמר על עצמאותה כמדינה זורואסטרית גם לאחר שפרס נכבשה על ידי הערבים המוסלמים במאה ה-8.

בשנת 1210, העיר נפלשה ומבזה על ידי צבא ממלכת גאורגיה בפיקודו של האחים מח'רגדזלי.

"גורגאן הישן" נהרס במהלך הפלישה המונגולית במאה ה-13, ומרכז האזור הועבר למה שכונה "אסטראבאד", שנקרא כיום "גרגאן".

גרגאן עם האזורים הסובבים אותו נחשב לפעמים כחלק מאזור טבריסטאן.

אסטראבאד הייתה עיר פוליטית ודתית חשובה בתקופת שושלת קג'אר.

בעיר מתגוררת קהילה של קזחים איראנים שמונה אלפי אנשים.

## אקלים

## קישורים חיצוניים

* 
* 

קטגוריה:פרובינציות איראן: ערי בירה
קטגוריה:איראן: ערים
קטגוריה:גולסתאן
כתונת הפסים

**כתונת הפסים** היא בגד שלפי המקרא נתן יעקב במתנה ליוסף בנו. בעיני שאר בני יעקב סימלה כתונת הפסים את העדפתו של יוסף על פניהם, דבר שהגביר את השנאה אליו, והוביל לבסוף למכירתו למצרים.

## הכתונת
טקסט=אחי יוסף מביאים את כתונת הפסים ליעקב. מאת ג'ון מורפי, 1782.|ממוזער|253x253 פיקסלים|אחי יוסף מביאים את כתונת הפסים ליעקב.
כתונת הפסים הייתה לבוש או חולצה שנתן יעקב ליוסף בנו, וככל הנראה הייתה עשויה פשתן (או כותנה). במשמעות המילה "פסים" נחלקו הפרשנים המסורתיים: יש שראו במילה זו תיאור של בד הכתונת, שהיה עשוי פסים-פסים של אריג שנצבע בצבעים שונים, יש שראו ב"פסים" מילה המתארת בד רקום, ויש שסברו שהיא מתארת את אורך השרוולים של הכתונת, שהגיעו עד "פס היד". יש הסבורים שפסים אלו היו בצבע תכלת יוקרתי. למרות כל הניסיונות לשחזר את צורתה של כתונת הפסים, קשה לקבוע בוודאות כיצד היא נראתה בפועל (גלפז-גלר).

## משמעותה
מהמקרא עולה שכתונת הפסים ביטאה את אהבתו של יעקב ליוסף בנו הצעיר: "וישראל אהב את יוסף מכל בניו כי בן זקונים הוא לו ועשה לו כתונת פסים" (בראשית לז, ג). לאחר שנמכר יוסף בידי אחיו למצרים, טבלו האחים את כתונת יוסף בדם עז ששחטו, והביאו אותה לאביהם כממצא שמעיד על מותו של יוסף (שם, לא-לב).

## אזכורים נוספים
כתונת פסים נזכרת גם במעשה אמנון ותמר: "ועליה כתונת פסים כי כן תלבשנה בנות במלך הבתולות מעילים" (שמואל ב יג, יח). מן ההקשר ברור שמדובר בבגד עליון יוקרתי. יש שראו בדבר ראיה לכך שכתונת הפסים של יוסף ביטאה את תפקידו הרם במשפחת יעקב.

## תיאור ביצירות אומנות
נושא כתונת הפסים של יוסף זכה לביטוי ביצירות אומנות שונות לאורך ההיסטוריה. אחת היצירות הבולטות היא "הבאת כתונת יוסף ליעקב" מאת הצייר הספרדי דייגו ולאסקז, אשר צוירה בשנת 1630. ציור זה הוא התיאור היחיד של סצנה מקראית ביצירתו של ולאסקז, והוא משקף השפעות של אומנות איטלקית מתקופתו.

## התייחסויות בתרבות
"כתנות פסים" (בלשון רבים), פותח את שירו של משה אבן עזרא "כתנות פסים לבש הגן", ככינוי לפסים הפורחים של ערוגות הגָּן עם בוא האביב.

הכתונת נזכרת בשמו של המחזמר יוסף וכתונת הפסים המשגעת, ובשיר הישראלי כתונת פסים היא מסמלת את ריבוי הגוונים בעם.

הכתונת נזכרת גם בשיר משנת 1971, "Coat of Many Colors", של הזמרת דולי פרטון.

היצירה "כתונת איש המחנות", של אבנר טריינין, מבוססת על סיפור כתונת הפסים של יוסף.

## ראו גם
* כתונת (בגד כהונה)

## לקריאה נוספת
* 
* ד"ר פנינה גלפז-גלר, על שתי כותנות פסים, בתוך: **קולם של בגדים: מלבושים במקרא**, הוצאת כרמל, תשס"ח
* יעקב עציון, כתנות ללא פסים, **מעמקים: כתב עת וירטואלי לספרות ואמנות**, 37, טבת תשע"א

## קישורים חיצוניים

## הערות שוליים

קטגוריה:פרשת יוסף ואחיו
קטגוריה:פרשת וישב
קטגוריה:לבוש יהודי
דייאן ליוביצ'יץ'

**דֶיִיָאן לְיוּבִּיצִ'יץ**' (בקרואטית: **Dejan Ljubičić**; נולד ב-8 באוקטובר 1997) הוא כדורגלן אוסטרי-קרואטי המשחק בעמדת הקשר בדינמו זאגרב מליגת העל הקרואטית ובנבחרת אוסטריה.

## קריירה בינלאומית
ליוביצ'יץ' נולד באוסטריה להורים בוסנים-קרואטים מבוסובאצ'ה. הוא שיחק לראשונה בנבחרת אוסטריה בניצחון 2–0 במוקדמות מונדיאל 2022 נגד איי פארו ב-9 באוקטובר 2021 אחרי עונה בקלן.

## חיים אישיים
באוגוסט 2021, הוא נידון בשל השלכת בקבוקים לעבר מסגד בקיזליאק שלוש שנים קודם לכן. הוא נאלץ לשלם קנס של 1000 מארק בוסני או לרצות עשרה ימי מאסר.

אחיו הצעיר רוברט משחק בדינמו זאגרב.

## קישורים חיצוניים

קטגוריה:כדורגלני ראפיד וינה
קטגוריה:כדורגלני פ.צ. קלן
קטגוריה:וינה: כדורגלנים
קטגוריה:קשרי כדורגל אוסטרים
קטגוריה:אוסטרים ממוצא קרואטי
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:אוסטרים שנולדו ב-1997